recursal/SuperWikiNEXT-32B huggingface dataset:
**ஆக்கிரமிப்பால் பாதிக்கப்பட்ட அப்பாவி சிறுவர்களுக்கான பன்னாட்டு நாள்** (*International Day of Innocent Children Victims of Aggression*) என்பது ஆண்டுதோறும் சூன் 4 அன்று ஐக்கிய நாடுகளால் நினைவுகூரப்படும் ஒரு நாளாகும். இது 1982 ஆகத்து 19 முதல் ஆண்டுதோறும் நினைவுகூரப்பட்டு வருகிறது.

ஆரம்பத்தில் இந்நாள் 1982 லெபனான் போரில் பாதிக்கப்பட்ட சிறுவர்கள் மீது கவனம் செலுத்தியது, பின்னர் இதன் நோக்கம் "உடல், மன மற்றும் உணர்ச்சி ரீதியான பாதிப்புகளுக்கு ஆளான உலகெங்கிலும் உள்ள குழந்தைகள் அனுபவிக்கும் வலியை" உணர்ந்துகொள்வதாக விரிவடைந்தது. இந்த நாள் குழந்தைகளின் உரிமைகளைப் பாதுகாப்பதற்கான ஐநாவின் உறுதிப்பாட்டை வலியுறுத்துகிறது.

ஐநா தீர்மானம் ஈ-7/8
-------------------

ஐக்கிய நாடுகளின் ஏழாவது அவசர சிறப்பு அமர்வில் இசுரேல்-பாலத்தீனப் பிணக்கு குறித்த கேள்வியைக் கருத்தில் கொண்ட ஐநா பொதுச் சபை, "இசுரேலின் ஆக்கிரமிப்புச் செயல்களால் பாதிக்கப்பட்ட ஏராளமான அப்பாவி பாலத்தீன, லெபனான் குழந்தைகளைப் பார்த்து மலைத்துப்போனதில்," ஒவ்வொரு ஆண்டும் சூன் 4 ஐ ஆக்கிரமிப்பால் பாதிக்கப்பட்ட அப்பாவி சிறுவர்களுக்கான பன்னாட்டு நாளாக நினைவுகூர முடிவு செய்தது. 31-வது முழுமையான கூட்டம் 19 ஆகத்து 1982.

மேற்கோள்கள்
-----------

1. ↑  UN event page noting this day
2. ↑  ஐக்கிய நாடுகள் பொதுச் சபை (25 August 1982). "International Day of Innocent Children Victims of Aggression : resolution" (PDF). United Nations. 29 November 2014 அன்று மூலம் (PDF) பரணிடப்பட்டது. 11 June 2012 அன்று பார்க்கப்பட்டது.

வெளி இணைப்புகள்
---------------

* பரணிடப்பட்டது 2017-06-23 at the வந்தவழி இயந்திரம்
**பிரான்சுவா-அகுஸ்ட்-ரெனே ரொடான்** (*François-Auguste-René Rodin*, 12 நவம்பர் 1840 – 17 நவம்பர் 1917), பொதுவாக **அகுஸ்ட் ரொடான்** என அறியப்படும் இவர் ஒரு பிரெஞ்சு சிற்பி ஆவார். நவீன சிற்பவியலுக்குத் தந்தை என அறியப்பட்டாலும் இவர் பண்டைய நடைக்கு எதிராக புரட்சி செய்யவில்லை. வழமையான நடையில் பயின்று தொழிலாளி போன்று உழைத்து சிற்பத்துறையில் சிறப்புகள் பெற்றாலும் பாரிசின் முன்னணி கலைப்பள்ளிகள் இவரை என்றும் அனுமதிக்கவில்லை.

சிற்பவியலில், ரொடான் களிமண்ணில் சிக்கலான, கிளர்ந்தெழும், ஆழமான மேற்பரப்புகளை வடிவமைப்பதில் தனித்திறமை கொண்டிருந்தார்.
ரொடானின் பல குறிப்பிடத்தக்க சிற்பங்கள் அவரது காலத்தில் வெகுவாக விமரிசிக்கப்பட்டன. அக்காலத்திய நடையான அலங்காரங்கள் மிகு, முறையான, பெரிதும் கருப்பொருள் சார்ந்த சிலை வடிவங்களுடன் ரொடானின் படைப்புகள் போட்டியிட்டன. வழமையான தொன்மவியல் மற்றும் உருவக நடைகளுக்கு எதிராக அவரது பெரும்பாலான அசல் படைப்புகள் மனித வடிவத்தை உண்மையாக, தனித்தன்மை வெளிப்படுத்துமாறு அமைந்திருந்தன. தனக்கெதிரான விமரிசனங்களுக்காக தனது நடையை மாற்றிக்கொள்ளவில்லை. தொடர்ச்சியான கலைப்படைப்புகள் அரசிடமும் கலைச் சமூகத்திடமும் வரவேற்பைப் பெறலாயிற்று.

1875ஆம் ஆண்டு தனது இத்தாலியப் பயணத்தால் உந்தப்பட்ட முதல் சிற்பம் முதல் அவரது புகழ் மெதுவே வளரத் தொடங்கியது. 1900களில் உலகம் வியக்கும் சிற்பியாக போற்றப்பட்டார். 1900ஆம் ஆண்டு அவர் நிகழ்த்திய கண்காட்சிக்குப் பிறகு பல செல்வந்தர்கள் அவரது படைப்புக்களை வாங்க விரும்பினர். மேல்மட்ட கல்விமான்களுடனும் கலைஞர்களுடனும் பழக்கம் ஏற்பட்டது. தனது வாழ்நாள் முழுவதும் துணைவராக இருந்த ரோசு பியூரேவை இருவரின் கடைசி ஆண்டில் மணம் புரிந்தார். 1917ஆம் ஆண்டு அவரது மறைவிற்குப் பின்னர் இவரது படைப்புக்களுக்கு புகழ் மறையத் தொடங்கினாலும் சில பத்தாண்டுகளில் மீண்டும் உச்சத்தை எட்டியது.

உசாத்துணைகள்
------------

1. ↑  Tucker, 16.
2. ↑  Hale, 76.

வெளியிணைப்புகள்
---------------

விக்கிமீடியா பொதுவகத்தில்,  
 ***அகுஸ்ட் ரொடான்***   
என்பதின் ஊடகங்கள் உள்ளன. 

* Musée Rodin, Paris
* Rodin Museum, Philadelphia
* Rodin Collection, Stanford University
* A 26min film about Auguste Rodin and the Gates of Hell
* Views of the Musée Rodin பரணிடப்பட்டது 2014-05-17 at the வந்தவழி இயந்திரம்
* Rodin-Web.org: Academic site on Rodin
* Rodin: Academic View Points பரணிடப்பட்டது 2014-05-17 at the வந்தவழி இயந்திரம்
* Auguste Rodin: The Burghers of Calais Metropolitan Museum of Art, 2000
* Rodin at the Victoria and Albert Museum
* Gilles Perrault Website of the Art Expert at the Supreme Court of France in charge of the Guy Hain case, who analysed more than 580 works of Auguste Rodin - Art Analysis Laboratory
* 2009 Exhibition of Rodin as a Portraitist. HD images on this blog: ZoomArt.fr
* Museo Soumaya Located in Mexico City, this museum holds a large collection of Rodin's artwork
* Correspondence with Walter Butterworth held at the University of Salford
ஈலியம் அணுவொன்றின் கரு. நேர்மின்னிகள் இளஞ்சிவப்பு நிறத்திலும் நொதுமிகள் ஊதா நிறத்திலும் காணப்படுகின்றன.
**அணுக்கரு** (*Atomic nucleus*) என்பது ஓர் அணுவில் நேர் மின்னேற்றத்தைக் கொண்டுள்ள மிகச் சிறிய அடர்ந்த பகுதியாகும். இதன் மையத்திலேயே நேர்மின்னி, நொதுமி ஆகிய அணுக்கருனிகள் உள்ளன.

இந்த அணுக்கருவின் ஆரம் (ஐதரசன் போன்ற பாரமற்ற அணுக்களில்) 1.6 fm (1.6 x 10−15 மீ) முதல் (யுரேனியம் போன்ற பாரமான அணுக்களில்) 15 fm வரையாகும்.

"அணுக்கரு" என்ற சொல் என்பது முதன் முதலில் 1844 இல் மைக்கேல் பாரடேயினால் "அணுவொன்றின் மையப்புள்ளி" என்ற விளக்கத்தோடு தரப்பட்டது. தற்கால எளிய விளக்கம் 1912இல் எருணசுட்டு ரூதர்ஃபோர்டுவினால் தரப்பட்டது.

அணுக்கருவானது நேர்மின்னிகளையும் நொதுமிகளையும் (இரு வகை பாரியான்கள், baryons) அணுக்கரு விசை மூலம் பிணைப்பில் வைத்திருக்கிறது. இந்த பாரியன்கள் மேலும் உட்பகுப்பான நுண்அணுத்துகள்களான குவார்க்குகளினால் அணுக்கருப் பெருவிசை (*strong interaction*) மூலம் பிணைக்கப்பட்டிருக்கின்றன.

அணுக்கரு நிலைப்புத் தன்மை
-------------------------

கதிரியக்கமுடைய அணுக்கருக்கள் நிலையற்றன. அவை அழிந்து வேறு ஒரு தனிமமாக மாறுதலடைகின்றன. அணுக்கரு நிலைப்புத் தன்மைக்கு (Stability of atomic nucleus) நியூட்ரான்- புரோட்டான் விகிதம் முக்கியமாகக் கருத்தில் கொள்ளப்பட வேண்டும். இந்த விகிதம் ஒன்றாக (1) உள்ள தனிமங்கள் அதிக நிலையானதாகக் காணப்படுகின்றன. தனிம அட்டவணையில் தொடக்கநிலை கருக்கள் (அணுஎண் 20 வரையிலான கருக்கள்) அதிக நிலைப்புடன் காணப்படுகின்றன. அவைகளின் N/P விகிதம் ஒன்றாகவே உள்ளன. ஈலியம், பெரிலியம், கார்பன், ஒட்சிசன், நியான் போன்ற தனிமங்கள் நிலையானக் கருக்களைக் கொண்டுள்ளன. இத் தனிமங்கள், ஒரு ஆல்பா துகளை அடுத்தடுத்த தனிமங்களுடன் சேர்ப்பதால் பெறப்படுகின்றன.

*x*-அச்சில் புரோட்டான்களின் எண்ணையும் *y*-அச்சில் நியூட்ரான்களின் எண்ணையும் எடுத்துக் கொண்டு பெறப்பட்ட வரைபடம் நிலையானக் கருக்கள் எல்லாம் ஒரு பட்டையில் அமைந்திருப்பதைக் காட்டுகின்றன. இப்பட்டையின் மேலும் கீழுமுள்ள தனிமங்கள் கதிரியக்கமுடையனவாக உள்ளன.

அடிக்குறிப்புகள்
----------------

1. ↑  அணுக்கரு – Etymology ஒன்லைன் அகராதி.
2. ↑  Advanced level Physics -Nelkon & Parker

வெளி இணைப்புகள்
---------------

* Nuclear Stability
**அணுக்கரு கடிகாரம்** (**nuclear clock**) என்பது அணுக்கருவிற்குள் நிகழும் நிலைமாற்றத்தினால் உண்டாகும் அதிர்வெண்ணை ஆதார அதிர்வெண்ணாகக் கொண்டு செயல்படும் ஒரு கருத்தியலான கடிகாரம் ஆகும். இது அணுக் கடிகாரத்தில் எவ்வாறு எதிர்மின்னிகள், அதன் சுற்று வட்டப்பாதையில் ஏற்படும் நிலைமாற்றத்தால் ஏற்படுத்தும் அதிர்வெண்ணைக் கொண்டு செயல்படுகிறதோ, அதே போல் அணுக்கருவில் ஏற்படும் மாற்றத்தால் செயல்படுகிறது. ஆனால் இவை தற்போதுள்ள அணுக் கடிகாரங்களை விட துல்லியமாகச் செயல்படக்கூடியவை. இதன் உறுதியற்றத் தன்மை என்பது 10−19 என்ற அளவில் உள்ளது.

தோரியம்-229எம்-ல் நடைபெறும் நிலைமாற்றம்
---------------------------------------

தோரியம்-229எம் என்பது தோரியம் அணுவின் அயனிகளில்ஒன்றாகும். இந்த அணுவின் கருவில் காம்மா கதிர் சிதைவால் ஏற்படும் நிலை மாற்றங்கள் ஆதார அதிர்வெண்ணாகக் கொண்டு அணுக்கரு கடிகாரங்கள் வடிவமைக்கப்படுகின்றன. இது வெற்றிட புற ஊதா அலைகளின் அதிர் வெண்களை வெளிவிடுகிறது. இந்த அதிர்வெண்களை சீரொளித் தூண்டல் மூலம் உண்டாக்க இயலும்.

2016 ஆம் ஆண்டு முதன் முதலில் ஓரெடைத் தனிமப்பெயர்வு 6.3 க்கும் 18.3 இலத்திரன்வோல்ட்க்கும் இடையே இருப்பது கண்டறியப்பட்டது.

மேற்கோள்கள்
-----------

1. ↑  "Physics: From the atomic to the nuclear clock". Ludwig-Maximilians-Universität München. 6 May 2016. 22 August 2016 அன்று பார்க்கப்பட்டது.
2. ↑  G. A. Kazakov; A. N. Litvinov; V. I. Romanenko; L. P. Yatsenko; A. V. Romanenko; M. Schreitl; G. Winkler; T. Schumm (2 Oct 2012). "Performance of a 229 Thorium solid-state nuclear clock". *New Journal of Physics* **14** (8): 083019. doi:10.1088/1367-2630/14/8/083019.
3. ↑  
von der Wense, Lars; Seiferle, Benedict; Laatiaoui, Mustapha; Neumayr, Jürgen B.; Maier, Hans-Jörg; Wirth, Hans-Friedrich; Mokry, Christoph; Runke, Jörg *et al*. (5 May 2016). "Direct detection of the 229Th nuclear clock transition". *Nature* **533** (7601): 47–51. doi:10.1038/nature17669.
4. ↑  Ludwig Maximilian University of Munich(2016-05-06). "Results on 229mThorium published in "Nature"". செய்திக் குறிப்பு. பரணிடப்பட்டது 2016-08-27 at the வந்தவழி இயந்திரம்
**ஆக்கசு** (*AUKUS* அல்லது *Aukus*) என்படும் ஆத்திரேலியா (**A**), ஐக்கிய இராச்சியம் (**UK**), ஐக்கிய அமெரிக்கா (**US**) ஆகிய நாடுகளின் முத்தரப்பு கூட்டுப் பாதுகாப்பிற்காக 15 செப்டம்பர் 2021 அன்று செய்து கொள்ளப்பட்ட இராணுவக் கூட்டணி ஒப்பந்தம் ஆகும்.பாதுகாப்புத் தொழில்நுட்பங்கள், அணுசக்தியால் இயங்கும் நீர்மூழ்கி கப்பல்கள் போன்றவற்றைப் பகிர்ந்து கொள்வது இந்த உடன்பாட்டின் சிறப்பம்சம் ஆகும். 

ஆக்கஸ் திட்டப்படி, இந்தோ பசிபிக் பிராந்தியத்தில் உள்ள ஆஸ்திரேலியாவின் இராணுவப் பாதுகாப்பிற்கு அமெரிக்க ஐக்கிய நாடும், ஐக்கிய இராச்சியமும் அணுசக்தியால் இயகும் நீர்மூழ்கிக் கப்பல்கள் மற்றும் உளவுத் தகவல்கள் வழங்கும்.

ஆக்க்ஸ் திட்டத்திற்கான கூட்டு அறிவிப்பில் வேறு நாடுகளை இத்திட்டத்தில் சேர்ப்பது குறித்து குறிப்பிடவில்லை. இருப்பினும் அமெரிக்க வெள்ளை மாளிகை அறிவிப்பில், இந்தோ பசிபிக் பிராந்தியத்தில் சீனாவின் ஏகாதிபத்தியத்தை எதிர்கொள்ளவே ஆக்சஸ் திட்டம் உருவாக்கப்பட்டது எனக்கூறப்பட்டுள்ளது

ஆக்கஸ் திட்டத்தின் படி, இந்தோ-பசிபிக் பிராந்தியத்தில் உளவுத் தகவல்கள், சைபர் பாதுகாப்பு, அணுசக்தி நீர்மூழ்கி கப்பல்கள், நீண்ட தூரம் எறியப்படும் ஏவுகணைகள், கடலடி பாதுகப்பை வலுப்படுத்தும் திறன் ஆகியவற்றில் கவனம் செலுத்தப்படும் என்றும், மேலும் திட்டம் இந்தோ-பசிபிக் பிராந்தியத்தில் பாதுகாப்பு நிலைத்தன்மையை ஊக்குவிக்கும் மற்றும் இந்தோ-பசிபிக் பிராந்திய நலன்களுக்கு உதவும் என்றும் தெரிவிக்கப்பட்டுள்ளது. மேலும் நியூசிலாந்து மற்றும் கனடா நாடுகளின் உளவுத் துறைகளும் இத்திடத்திற்கு உளவு வேலைகள் பார்க்கும்.

அக்கஸ் திட்டத்தின் செயல்பாடுகள்
-------------------------------

ஆக்கஸ் திட்டத்தில் தெற்கு ஆஸ்திரேலியாவில் அடிலெய்டில் அணுசக்தியால் இயங்கும் நீர்மூழ்கி கப்பல்கள் கட்டப்பட உள்ளது. இதனை கட்டுவதற்கான தொழில்நுட்பம் மற்றும் ஆலோசனையை அமெரிக்காவும் பிரிட்டனும் வழங்க உள்ளது. ஆக்கஸ் உடன்பாட்டின்படி குறைந்தது 8 நீர்மூழ்கிக் கப்பல்கள் ஆஸ்திரேலியாவுக்குக் கிடைக்கும் என்று கருதப்படுகிறது.

இதனையும் காண்க
--------------

* குவாட்
* தென்கிழக்கு ஆசிய ஒப்பந்த அமைப்பு
* வட அத்திலாந்திய ஒப்பந்த அமைப்பு

மேற்கோள்கள்
-----------

1. ↑  Aukus: UK, US and Australia launch pact to counter China
2. ↑  The AUKUS agreement to equip Australia with n-subs, and why it has upset France
3. ↑  "இந்தோ-பசிபிக்கில் சீனாவின் நகர்வுக்கு செக்...மூன்று நாடுகள் சேர்ந்து ஆக்கஸ் திட்ட அறிவிப்பு". 2021-09-17 அன்று மூலம் பரணிடப்பட்டது. 2021-09-17 அன்று பார்க்கப்பட்டது.
4. ↑  Ward, Alexander. "Biden to announce joint deal with U.K. and Australia on advanced defense-tech sharing" (in en). *Politico*. .
5. ↑  Sanger, David E.; Kanno-Youngs, Zolan (15 September 2021). "Biden Announces Defense Deal With Australia in a Bid to Counter China" (in en-US). *The New York Times*. .
6. ↑  "Pact with U.S. Britain, will see Australia scrap French sub deal-media". *ராய்ட்டர்ஸ்* (ஆங்கிலம்). 16 September 2021. 16 September 2021 அன்று பார்க்கப்பட்டது.
7. ↑  "Aukus: China denounces US-UK-Australia pact as irresponsible" (in en-GB). *BBC News*. 16 September 2021. .

வெளி இணைப்புகள்
---------------

* Text of the Joint Leaders Statement on AUKUS
* AUKUS Hansard debate
**ஏலம்** என்பது ஒரு வெளிப்படையான வர்தக முறையாகும். இவ்வழக்கம் பழங்காலந்தொட்டே இருந்துவருவதாகும். உலகில் பலவித ஏலமுறைகள் உள்ளன.

பழங்காலத்தில்
-------------

ஒரு காலத்தில் திடகாத்திரமான அடிமை ஆண்கள், அழகான பெண்கள் ஆகியோர் ஏலம் விடப்பட்டனர்.

தற்காலத்தில்
------------

பிரபலமானவர்கள் பயன்படுத்திய பொருட்கள், பழங்கால அரிய பொருட்கள் ஆகியவற்றையும் ஏலம் இடுகின்றனர். கடன் கேட்பவர்களிடம் வங்கிகள் அடமானம் வைத்துக்கொண்டு கடன் அளிக்கின்றன. கடன் திருப்பி செலுத்தப்படாவிட்டால் பிணையம் வைக்கப்பட்ட நகையையோ அல்லது சொத்தையோ ஏலம்விடுவர்.

ஏலமுறைகள்
---------

### வெளிப்படையான கேட்பு ஏலம்

**ஆங்கிலேய ஏலம்** என்று அழைக்கபடும் இது ஏலப்பொருளின் அடிப்படை விலையை ஏலம் விடுபவர் தீர்மானிப்பார் அவர்தீர்மானித்த விலையில் இருந்து வேண்டுபவர்கள் விலையை ஏற்றிக் கேட்கவேண்டும். மற்றவர்களும் போட்டிக்கு வந்தால் விலை கூட்டிக்கொண்டேபோகும். இறுதியில் அதிக விலை கேட்பவருக்கு பொருள் நிச்யமாகும்.

### மறைமுக ஏலம்

மறைமுக ஏலத்தை டெண்டர் என்று சொல்வார்கள். அரசின் பணி ஒப்பந்தங்களும், ஏலங்களும் இந்த முறையில்தான் நடக்கும். ஒருவர் கேட்கும் தொகை அடுத்தவருக்கு தெரியாது. ஏலம் கேட்பவர்கள் தொகையை எழுதி முத்திரையிட்ட உறைக்குள் வைத்து அளிக்கவேண்டும். ஒருவர் கேட்பது இன்னொருவருக்கு தெரியாது. குறிப்பிட்ட நாளில் அனைவர் முன்பாக உறைகள் பிரிக்கப்பட்டு பணி ஒப்பந்தம் என்றால் குறைவாக கேட்டவருக்கும், விற்பனை என்றால் கூடுதலாக கேட்டவருக்கும். உறுதியாகும்.

### டச்சு ஏலமுறை

இந்த ஏலமுறை சற்று வித்தியாசமானது. இதை வணிகர்களே மக்களை கவரும்வகையில் பெரும்பாலும் மேற்கொள்வர். ஏலம் விடுபவர் ஒரு தொகையைச் சொல்வார், பிறகு அவரே ஏலத்தொகையைக் குறைத்துச் சொல்லியபடி வருவார். வாங்க விரும்பியவர்கள் அவர் அப்போது சொல்லும் விலைக்கு வாங்கலாம். இம்முறையில் பெரும்பாலும் பூக்கள், பழங்கள், காய்கள் போன்றவை ஏலம் விடப்படும்.

### விக்ரி ஏலமுறை

இந்த ஏலமுறையானது *முத்திரையிடபட்ட இரண்டாவது விலை ஏலம்* என்றும் அழைக்கபடுகிறது. 1893 முதல் இருந்து வந்துள்ளது. துவக்கத்தில் அஞ்சல் தலைகள் இம்முறையில் ஏலம்விடப்பட்டன. இந்த ஏலமுறையை 1996 ஆம் ஆண்டு பொருளியலுக்கு நோபல் பரிசு பெற்ற வில்லியம் விக்ரி பொருளாதார ரீதியாக விளக்கினார். இதனால் இந்த ஏலமுறை விக்ரி ஏலமுறை என்று பெயர்பெற்றது. இது மறைமுக ஏலமுறை ஆகும். முத்திரையிட்ட உறையில் ஏலத்தொகையை குறிப்பிட்டு ஏலதாரர்கள் அளிக்கவேண்டும். உச்சத் தொகை கோரியவருக்கு பொருள் வழங்கப்படும். ஆனால் அவர் கோரிய தோகையை அளிக்கத் தேவையில்லை. அவருக்கு அடுத்து கோரப்பட்ட குறைந்த தொகையை செலுத்தினால் போதும். நோபல் பரிசை வென்ற ஏல கோடபாடு

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2015-09-04 அன்று பார்க்கப்பட்டது.
3. ↑  Krishna, 2002: p9
4. ↑  Lucking-Reiley, David (2000). "Vickrey Auctions in Practice: From Nineteenth-Century Philately to Twenty-First-Century E-Commerce". *Journal of Economic Perspectives* **14** (3): 183–192. doi:10.1257/jep.14.3.183. .
5. ↑  Vickrey, William (1961). "Counterspeculation, Auctions, and Competitive Sealed Tenders". *The Journal of Finance* **16** (1): 8–37. doi:10.1111/j.1540-6261.1961.tb02789.x. .
6. ↑  Krishna, 2002: p3
**பொதுவான இனங்கள்** மற்றும் **அசாதாரண இனங்கள்** என்பது ஒரு இனத்தின் எண்ணிக்கையினை விவரிக்க சூழலியலில் பயன்படுத்தப்படும் பெயர்களாகும். பொதுத்தன்மை என்பது மிகுதியுடன் நெருங்கிய தொடர்புடையது. மிகுதி என்பது கட்டுப்படுத்தப்பட்ட மாதிரிகளில் ஒரு இனத்தின் அதிர்வெண் மிகுதியினைக் குறிக்கின்றது. மாறாக, சுற்றுச்சூழலில் இவற்றின் ஒட்டுமொத்த இருப்பின் அடிப்படையில் இனங்கள் பொதுவானவை அல்லது அசாதாரணமானவை என வரையறுக்கப்படுகின்றன. ஒரு இனம் பொதுவானதாக இல்லாமல் உள்ளூரில் ஏராளமாக இருக்கலாம்.

இருப்பினும், "பொதுவானது" மற்றும் "அசாதாரணமானது" சில சமயங்களில் மிகுதியின் அளவை விவரிக்கப் பயன்படுகிறது. ஒரு பொதுவான இனம் ஏராளமான இனங்களைக் காட்டிலும் குறைவாகவே உள்ளது. அதே சமயம் ஒரு அரிய இனத்தை விட ஒரு அசாதாரண இனம் அதிகமாக உள்ளது.

பொதுவான இனங்கள் பெரும்பாலும் அழிந்துபோகும் அபாயம் குறைவாக இருப்பதாகக் கருதப்படுகின்றன. ஏனெனில் இவை அதிக எண்ணிக்கையில் உள்ளன. எனவே இவற்றின் பாதுகாப்பு நிலை பெரும்பாலும் கவனிக்கப்படுவதில்லை. இது பரந்த அளவில் தர்க்கரீதியாக இருந்தாலும், பயணிப் புறா மற்றும் ராக்கி மலை வெட்டுக்கிளி போன்ற பொதுவான உயிரினங்கள் அழிந்துபோவதற்கு முன் முறையே பில்லியன்கள் மற்றும் டிரில்லியன்கள் எண்ணிக்கையிலிருந்தன. மேலும், ஒரு பொதுவான இனத்தில் சிறிய விகிதாச்சார சரிவு, அதிக எண்ணிக்கையிலான தனிநபர்களை இழப்பதில் விளைகிறது. மேலும் இந்த எண்ணிக்கையினைப் பிரதிநிதித்துவப்படுத்திய சுற்றுச்சூழல் அமைப்பு செயல்பாட்டிற்கான பங்களிப்பு அமைகிறது. பொதுவான இனங்கள் சுற்றுச்சூழலை வடிவமைத்து, சுற்றுச்சூழலின் செயல்பாட்டிற்கு விகிதாச்சாரத்தில் பங்களிக்கின்றன. மேலும் விரைவான மக்கள்தொகை சரிவைக் காட்ட முடியும் என்பதால், உயிரினங்கள் அழிவு மற்றும் மக்கள்தொகை குறைப்பு ஆகியவற்றுக்கு இடையேயான வர்த்தக பரிமாற்றத்தைப் பாதுகாப்பு இன்னும் உன்னிப்பாகக் கவனிக்க வேண்டும் என்று சமீபத்திய ஆய்வறிக்கை குறிப்பிடுகிறது.

மேலும் பார்க்கவும்
------------------

* அரிதான இனம்
* மிகுதி (சூழலியல்)

மேற்கோள்கள்
-----------

1. ↑  Northern Prairie Wildlife Research Center (2006). "Methods, Terminology, and Nomenclature". *Birds of the St. Croix River Valley: Minnesota and Wisconsin*. 2006-12-22 அன்று மூலம் பரணிடப்பட்டது. 2006-12-31 அன்று பார்க்கப்பட்டது.
2. ↑  Gaston, K.J. & Fuller, R.A. 2008. Commonness, population depletion and conservation biology. Trends in Ecology and Evolution, 23, 14-19. எஆசு:10.1016/j.tree.2007.11.001
கணிதத்தில் **பொதுமைப்படுத்தப்பட்ட வரிசைமாற்ற அணி** (*generalized permutation matrix* அல்லது *monomial matrix*) என்பது, வரிசைமாற்ற அணியைப் போன்றே ஒவ்வொரு நிரையிலும் நிரலிலும் ஒரேயொரு பூச்சியமற்ற உறுப்பு கொண்ட அணியாகும். வரிசைமாற்ற அணியில் அந்த பூச்சியமற்ற உறுப்பு 1 ஆக மட்டுமே இருக்கும்; ஆனால் பொதுமைப்படுத்தப்பட்ட வரிசைமாற்ற அணியில் அந்த பூச்சியமற்ற உறுப்பு 1 ஆக இருக்கவேண்டுமென்பதில்லை, வேறெந்த பூச்சியமற்ற எண்ணாகவும் இருக்கலாம். 

பொதுமைப்படுத்தப்பட்ட வரிசைமாற்ற அணிக்கு ஒரு எடுத்துக்காட்டு:
{\displaystyle {\begin{bmatrix}0&0&3&0\\0&-2&0&0\\1&0&0&0\\0&0&0&1\end{bmatrix}}.}

அமைப்பு
-------

ஒரு நேர்மாற்றத்தக்க அணி *A* ஆனது, ஒரு நேர்மாற்றத்தக்க மூலைவிட்ட அணி *D* , மற்றுமொரு வரிசைமாற்ற அணி *P* இரண்டின் பெருக்குத்தொகையாக {\displaystyle A=DP.}
இருந்தால், இருந்தால் மட்டுமே, அது ஒரு பொதுமைப்படுத்தப்பட்ட வரிசைமாற்ற அணியாக இருக்கும்.

பண்புகள்
--------

* ஒரு வழுவிலா அணியும் அதன் நேர்மாறு அணியும் எதிரிலா அணிகளாக (எதிரிலா உறுப்புகள் கொண்ட அணிகள்) இருந்தால், அந்த வழுவிலா அணி ஒரு பொதுமைப்படுத்தப்பட்ட வரிசைமாற்ற அணியாக இருக்கும்.

மேற்கோள்கள்
-----------

* Joyner, David (2008). *Adventures in group theory. Rubik's cube, Merlin's machine, and other mathematical toys* (2nd updated and revised ). Baltimore, MD: Johns Hopkins University Press. பன்னாட்டுத் தரப்புத்தக எண்:978-0-8018-9012-3.

வெளியிணைப்புகள்
---------------

* 
*
**சாகேத் குஷ்வாஹா** (*Saket Kushwaha*) என்பவர் இந்தியக் கல்வியாளர் மற்றும் விவசாய பொருளாதார நிபுணர் ஆவார். இவர் அருணாச்சல பிரதேசத்தின் ராஜீவ்காந்தி பல்கலைக்கழகத்தின் துணைவேந்தர் மற்றும் பீகார் லலித் நாராயண் மிதிலா பல்கலைக்கழகத்தின் முன்னாள் துணைவேந்தர் ஆவார்.

கல்வி
-----

குஷ்வாஹா 1963ஆம் ஆண்டு ஆகத்து 28ஆம் தேதி இந்தியாவின் உத்தரப் பிரதேசத்தில் உள்ள கான்பூரில் உள்ள பீம்செனில் பிறந்தார். இவரது தந்தை, சுரேந்திர சிங் குஷ்வாஹா, பனாரசு இந்து பல்கலைக்கழகத்தின் இயற்பியல் துறையில் பேராசிரியராக இருந்தார். இவர் ராஞ்சி பல்கலைக்கழகம், ஜார்கண்ட் மற்றும் மகாத்மா காந்தி காசி வித்யாபீட்ம், உத்தரப் பிரதேசம் ஆகியவற்றின் துணைவேந்தராகவும் பணியாற்றியுள்ளார். சாகேத் குஷ்வாஹா விவசாயத்தில் இளநிலை (1983) மற்றும் முதுநிலை (1986) மற்றும் முனைவர் (1992) பட்டங்களை பனாரசு இந்து பல்கலைக்கழகத்தில் பெற்றுள்ளார். இவரது முனைவர் பட்ட ஆய்வு விவசாயப் பொருளாதாரம் குறித்தது.

பணி
---

குஷ்வாஹா நைஜீரியாவின் கூட்டாச்சிதொழில்நுட்ப பல்கலைக்கழகத்தில், மேலாண்மைப் பள்ளி புலத்தலைவராகப் பணியாற்றியுள்ளார். 2006-ல் பனாரசு இந்து பல்கலைக்கழகத்தில் பேராசிரியராக பணியில் சேர்ந்தார். 2014-ல் இவர் லலித் நாராயண் மிதிலா பல்கலைக்கழகத்தின் துணைவேந்தராக நியமிக்கப்பட்டார். இங்கு இவர் 2017 வரை பணியாற்றினார். பின்னர் 2017 முதல் 2018 வரை பனாரசு பல்கலைக்கழக ராஜீவ்காந்தி தெற்கு வளாகத்தில் பேராசிரியராகப் பணியாற்றினார். From 2017 to 2018 he served as professor-in-charge for Rajiv Gandhi South Campus Banaras Hindu University. இதனைத் தொடர்ந்து 2018ஆம் ஆண்டு ராஜீவ்காந்தி பல்கலைக்கழகத்தின் துணைவேந்தராக நியமிக்கப்பட்டார்.

மேற்கோள்கள்
-----------

1. 1 2  "Vice Chancellor". *www.rgu.ac.in*. 11 ஜனவரி 2020 அன்று மூலம் பரணிடப்பட்டது. 12 September 2020 அன்று பார்க்கப்பட்டது.
2. ↑  "List of Vice-Chancellors". *www.ranchiuniversity.ac.in*. Ranchi University. 12 September 2020 அன்று பார்க்கப்பட்டது.
3. ↑  "Former vice chancellors MGKVP". Mahatma Gandhi Kashi Vidyapith. 9 டிசம்பர் 2019 அன்று மூலம் பரணிடப்பட்டது. 12 September 2020 அன்று பார்க்கப்பட்டது.
4. 1 2  "Prof. Saket Kushwaha at Banaras Hindu University". *new.bhu.ac.in*. Banaras Hindu University. 12 September 2020 அன்று பார்க்கப்பட்டது.
5. 1 2  "Faculties: Agricultural Economics". *www.bhu.ac.in*. Banaras Hindu University. 12 September 2020 அன்று பார்க்கப்பட்டது.
6. ↑  "Acting VCs for eight Bihar universities".. பார்த்த நாள்: 12 September 2020.
7. ↑  "VCs of LNMU, JP univ likely to be removed".. பார்த்த நாள்: 12 September 2020.
8. ↑  Kumar, Arun (31 January 2017). "Acting VCs for eight Bihar universities" (in en). *ஹிந்துஸ்தான் டைம்ஸ்*.. பார்த்த நாள்: 12 September 2020.
9. ↑  Singh, Binay (13 September 2017). "South Campus of BHU will have new facilities" (in en). *The Times of India*.. பார்த்த நாள்: 12 September 2020.
10. ↑  "Prof Saket Kushwaha appointed new VC of RGU".. பார்த்த நாள்: 12 September 2020.
**கங்கி நதி** (*Gangi*) இந்தியாவில் ஓடும் ஒரு வற்றாத நதியாகும். கங்கை ஆற்றின் உபநதியான இது பீகார் மாநிலத்தின் போச்பூர் மாவட்டத்திலுள்ள அர்ரா நகருக்கு அருகில் பாய்கிறது. அர்ராவிலிருந்து 10 கி.மீ தூரத்தில் உள்ள கேசவ்பூரில் உருவாகி மீண்டும் பக்சர் மாவட்டத்தில் கங்கி நதி கங்கையை சந்திக்கிறது.

வரலாறு
------

கங்கி நதி கங்கை ஆற்றின் பண்டைய நீரோடை என்று நம்பப்படுகிறது. கங்கை ஆறு மாசார் கிராமத்திலிருந்து 10 கிலோமீட்டர் தொலைவில் இருந்ததாக ஊயென் சாங் தனது கட்டுரையில் எழுதியுள்ளார்.முந்தைய கங்கை ஆறு தெற்கில் வேகமாகப் பாய்கிறது என்பதை இவரது கருத்து குறிக்கிறது. இது கங்கி நதியின் தற்போதைய பாதையாகும். பழைய நதி படுகையின் உயர்ந்த கரையை போச்பூர் மற்றும் பக்சரில் காணலாம்.

நதியின் பாதை
------------

கங்கி நதி போச்பூர் மாவட்டத்தின் பரகராவில் உள்ள கங்காவின் பிரதான நீரோட்டத்திலிருந்து உருவாகிறது. பின்னர் அர்ரா நகரத்தின் வடகிழக்கு பகுதியிலிருந்து தெற்கு-மேற்கு பகுதிக்கு பாய்ந்து மீண்டும் பக்சரில் கங்கையை சந்திக்கிறது.  ராம்சரா சந்தர் சுர் அருகே அரா கால்வாய் அதில் விழுகிறது.

மேற்கோள்கள்
-----------

1. ↑  Imam, Saiyyad Rahat. "A study on water quality of river Gangi at Ara town". *Asian Journal of Environmental Science*.
2. ↑  Khan, Tajuddin Ahmed (1999). *Social Structure of Migrant Population*. Rajesh Publications. பன்னாட்டுத் தரப்புத்தக எண்:8185891214.
3. ↑   *Archaeological Survey of India Reports, Volume 3*. Office of the Superintendent of Government Printing. 1873.
4. ↑  Mithileshwar (2015). *Jaag Chet Kuchh Karou Upai*. Vani Prakashan. பன்னாட்டுத் தரப்புத்தக எண்:9350729237.
5. ↑   *Bihāra kī nadiyām̐, Volume 1*. Bihāra Hindī Grantha Akādamī. 1977.
6. ↑  Cunningham, Alexander. *Cunningham Report: Report for the year 1871-72*.
7. ↑   *Bihar District Gazetteer: Shahabad*. Patna: Secretariat Press. 1966. பக். 14. .
8. ↑   *The Imperial Gazetteer of India: Pushkar to Salween*.
**ஆறாம் பராக்கிரமபாகு** (1410/1412/1415–1467) கோட்டை அரசை ஆண்ட திறன்மிக்க ஒரு மன்னன் ஆவான். சிங்கள இலக்கியத்தில் மறுமலர்ச்சி ஏற்பட்ட காலமாக இவன் காலம் சொல்லப்படுகின்றது. மிகச்சிறந்த அரசு சூழ்கை அறிவுய்தியாகவும் இவன் திகழ்ந்தான்.

வாழ்க்கை
--------

சீமான் ஜயமகாலேனன் மற்றும் சுனேத்திரா மகாதேவிக்கு மகனாகப் பிறந்த இவனது அரச பதவியின் அதிகாரபூர்வம், உரிமை எதுவும் தெளிவாக அறியமுடியவில்லை. அவன் ஐந்தாம் பராக்கிரமபாகுவின் கொடிவழியில் வந்தவன் என்ற கருதுகோள் பல ஆய்வாளர்களால் முன்வைக்கப்படுகின்றது. ஆரம்பத்தில் கம்பளை இராசதானியிலிருந்து மூன்றாண்டுகள் ஆண்ட இவன், 1415இல் ஆட்சிக்கு வந்ததுடன், சுவர்ணமாணிக்க தேவி அல்லது ரன்மெனிக்கேயை பட்டமகிஷியாகக் கொண்டிருந்தான்.

ஆட்சி
-----

மலைநாட்டில் உருவான கிளர்ச்சிகளை வெற்றிகரமாக அடக்கிய பராக்கிரமபாகு, விஜயநகரப் பேரரசு 1435இல் இலங்கை மீது மேற்கொண்ட படையெடுப்பையும் தடுத்துநிறுத்தியதாக சொல்லப்படுகின்றது. 1445களில் தமிழகக் கரையோர நகரங்கள் மீதும் இவன் படையெடுத்ததாக சிங்கள நூல்கள் புகழ்கின்றன. இவனது வளர்ப்பு மகன்
செண்பகப்பெருமாளால் யாழ்ப்பாண அரசு வெற்றிகரமாகக் கைக்கொள்ளப்பட்டதும் புகழ்ந்து பாடப்பட்டிருக்கின்றது. ஆனையிறவுக்கு அண்மையில் இருந்த சாவகக்கோட்டையிலும், பின் ஆரியச் சக்கரவர்த்திகள் தம் தலைநகரான நல்லூரிலும் செண்பகப்பெருமாளின் படை பெருவெற்றி எய்தியது.

பணிகள்
------

இவனால் கோட்டையில் ஒரு அரண்மனையும், மூன்றடுக்கு கொண்ட தலதா மாளிகையும் அமைக்கப்பட்டது. தன் தாய் சுனேத்திரா நினைவாக, இவனால் அமைக்கப்பட்ட "பெப்பிலியான சுனேத்திரா பிரிவெனா" பற்றிய ஆதாரங்கள் கிடைத்துள்ளன. விசுத்தி மக்கசனய, பேசஜ்ஜ மஞ்சுசாவ, சமோத கூட வர்ணன முதலான நூல்கள் பராக்கிரமபாகுவே கைப்பட எழுதியவையாக சொல்லப்படுகின்றன. சிங்களத்தில் "சந்தேசய" என அறியப்படுகின்ற தூது இலக்கியங்களும் இவன் காலத்திலேயே அதிகளவில் எழுதப்பட்டன.

மேலும் காண
----------

* சப்புமால் குமாரயா
* கோட்டை இராச்சியம்

உசாத்துணைகள்
------------

1. Shrilankave Ithihasaya, Department of educational publications, Sri Lanka.

1. ↑  "The country under one canopy".
2. ↑  A. S. F. Weerasuriya, Kurukula Charithaya, p.232-8 (1960) Sujatha Publishers
3. ↑  The fifteenth century route to Yapa Patuna பரணிடப்பட்டது 2015-11-20 at the வந்தவழி இயந்திரம், Padma EDIRISINGHE (Sunday Observer) Retrieved 20 November 2015
4. ↑  "Portuguese encounter with King of Kotte in 1517". *Denis N. Fernando*. 20 நவம்பர் 2015 அன்று மூலம் பரணிடப்பட்டது. 15 October 2015 அன்று பார்க்கப்பட்டது.
**சத்தீசு குமார் யாதவ்** (*Satish Kumar Yadav*) இந்தியாவின் உத்தரப் பிரதேச மாநிலத்திலுள்ள புலந்தசாகர் நகரத்தைச் சேர்ந்த தொழில்முறை குத்துச்சண்டை வீரராவார். 1989 ஆம் ஆண்டு மே மாதம் 4 அன்று இவர் பிறந்தார்.91 கிலோ எடைக்கு மேற்பட்டவர்கள் பங்கேற்கும் அதி அதிக எடை பிரிவில்  இந்தியாவின் சார்பாக குத்துச்சண்டை போட்டிகளில் இவர் பங்கேற்று வருகிறார். தென் கொரியாவின் இஞ்சியோனில் நடந்த 2014 ஆம் ஆண்டு ஆசிய விளையாட்டுப் போட்டிகளில் வெண்கலப் பதக்கம் வென்ற இவர், அதி அதிக எடை பிரிவில் ஒலிம்பிக்கிற்கு தகுதி பெற்ற முதல் இந்திய குத்துச்சண்டை வீரர் ஆவார்.

வாழ்க்கைக் குறிப்பு
-------------------

நான்கு மகன்களைப் பெற்ற புலந்தசாகர் விவசாயிக்கு பிறந்த சத்தீசு குமார் தனது மூத்த சகோதரரைப் போலவே இராணுவத்தில் சேர விரும்பினார். 2008 ஆம் ஆண்டில் விரும்பியது போலவே இவர் ஒரு சிப்பாயாக சேர்ந்தார். ராணிக்கேட்டுக்குச் சென்ற இவர் அங்கு நடைபெற்ற ஒரு குத்துச்சண்டை முகாமின் போது அடையாளம் காணப்பட்டார். குத்துச்சண்டை விளையாட்டை முயற்சிக்குமாறு கேட்டுக்கொள்ளப்பட்டார்.  அந்த நேரத்தில் குத்துச்சண்டை என்னவென்று கூட இவருக்குத் தெரியாது. உலக மல்யுத்த பொழுதுபோக்கு நிறுவனம் நிகழ்த்தும் மல்யுத்தத்தையே இவர் குத்துச்சண்டை என்று நினைத்துக் கொண்டிருந்தார். அமெரிக்க தொழில்முறை மல்யுத்த வீரர் அண்டர்டேக்கர் மற்றும் சான் இயீனாவைப் பற்றியும் சிறிதளவு மட்டுமே கேள்விப்பட்டிருந்தார்.

விருதுகள்
---------

சத்தீசு குமார் யாதவுக்கு 2018 ஆம் ஆண்டு இந்திய அரசாங்கம் அருச்சுனா விருதை வழங்கி சிறப்பித்துள்ளது.

மேற்கோள்கள்
-----------

1. ↑  "Asian Games 2014: Satish Kumar fails to advance, settles for bronze in 91 kg boxing". Indian Express. 3 October 2014 அன்று பார்க்கப்பட்டது.
2. ↑  "Lovlina, Ashish and Satish earn their Olympics berth". *Olympic Channel*. 11 May 2020. 9 March 2020 அன்று பார்க்கப்பட்டது.
3. ↑  "History-maker Satish Kumar at the ntion's service". *Olympic Channel*. 11 May 2020. 1 May 2020 அன்று பார்க்கப்பட்டது.
4. ↑  "How Satish Kumar blurred the lines between WWE and boxing". *Olympic Channel*. 11 May 2020. 9 May 2020 அன்று பார்க்கப்பட்டது.
5. ↑  "National Sports Awards 2018". The Hindu.

புற இணைப்புகள்
--------------

* Satish Kumar
* சுயவிவரம் incheon2014.kr பரணிடப்பட்டது 2014-10-06 at the வந்தவழி இயந்திரம்
**கீசாங் ஆறு** (மலாய்: *Sungai Kesang*; ஆங்கிலம்: *Kesang River*) என்பது மலேசியாவின் ஜொகூர் மற்றும் மலாக்கா மாநிலங்களின் எல்லையில் அமைந்துள்ள ஆறு. இதன் நீளம் 37 கி.மீ. 

கீசாங் ஆறு மலாக்கா நீரிணையில் கலக்கும் இடத்தில், தூண்டில் போட்டு மீன் பிடிப்பது அங்கு வாழும் மக்களின் வாடிக்கை நிகழ்ச்சியாகும். சில வேளைகளில் முதலைகள் பார்வையில் படுவதும் உண்டு. 

அமைதியான மற்றும் தெளிவான சூழலில் காணப்படும் கீசாங் ஆற்றில் முதலைகள் உள்ளன. பொதுமக்களின் உயிருக்கு ஆபத்து ஏற்படலாம் என்று மலாக்கா வனவிலங்கு பாதுகாப்பு அமைப்பு (Perhilitan) பொதுமக்களை எச்சரித்து உள்ளது.

ஆற்று வழித்தடம்
---------------

கீசாங் லாவுட் எனும் மீன்பிடி கிராமம் அண்மைய காலங்களில் பிரபலமான இடமாக மாறி வருகிறது. ஏனெனில் கீசாங் ஆறு, கடலில் கலக்கும் சதுப்பு நிலங்களில் வலசை போகும் பறவைகள் கூட்டம் கூட்டமாக வந்து செல்கின்றன.

கீசாங் ஆறு, லேடாங் மலையில் உற்பத்தியாகிறது. லேடாங் மலையில் இருந்து தங்காக் நகரை வந்து அடைந்ததும் இரண்டாகப் பிரிகிறது. ஒன்று லேடாங் மலையில் உற்பத்தியான அசல் கீசாங் நதி. மற்றொன்று தங்காக் கிளை நதியாக மாறுகிறது.

கீசாங் ஆற்றுப் படுகையில் உள்ள இடங்கள்
-------------------------------------

கீசாங் ஆற்றின் வழியில் காணப்படும் கிராமங்கள் பெக்கோக், டோக், சாபாவ், அசகான், கெமே மற்றும் சோகோங்.

தங்காக் ஆற்றின் வழியில் காணப்படும் கிராமங்கள் சியாலாங், தங்காக், பெங்காலான் பெசார், செபராங் காஜா, பாயா மாஸ் மற்றும் சாகில்.

வரலாறு
------

கீசாங் ஆற்றின் வழியில் காணப்படும் ஒரு கிராமம் சோகோங். லேடாங் மலையின் அடிவாரத்தில் நிறைய தங்கம் உள்ளது என்ற செய்தியைக் கேள்விப்பட்டு சுமத்திரா, பாகார் ரூயோங் பத்து சங்கார் (Pagar Ruyung Batu Sangkar) எனும் கிராமத்தைச் சேர்ந்த மினாங்கபாவ் சமூகத்தைச் சேர்ந்தவர்களால், 1700-ஆம் ஆண்டு தொடக்கத்தில் சோகோங் கிராமம் திறக்கப்பட்டது.

மினாங்கபாவ் மக்கள், கடல் அலைகள் கடல் புயல்களைத் தாண்டி ஒரு பெரிய பாய்மரப் படகின் மூலமாகக் கீசாங் ஆற்றில் பயணம் செய்து சோகோங் கிராமத்தை அடைந்தனர். கீசாங் ஆற்றின் இடது கரையில் ஒரு குடியேற்றத்தைத் திறந்தனர்.

### மினாங்கபாவ் மக்கள்

**முதன்மைக் கட்டுரை: மினாங்கபாவு மக்கள்**
லேடாங் மலையின் அடிவாரத்தில் தங்கம் தேடுவதற்காக ஆண்கள் கீசாங் ஆற்றின் வழியாகச் செல்வார்கள். பெண்கள் குடும்ப வேலைகளைக் கவனித்துக் கொள்வார்கள். 

மினாங்கபாவ் சமூகத்தினரின் தனித்துவமான அடாட் பெர்பாத்தே (Adat Perpatih) பழக்க வழக்கங்களை, இப்போதும்கூட ஜாசின் மாவட்டத்தில் காண முடிகின்றது.

மேலும் காண்க
------------

**மலேசிய ஆறுகளின் பட்டியல்**

மேற்கோள்கள்
-----------

1. ↑  "Jabatan Perlindungan Hidupan Liar dan Taman Negara (Perhilitan) Melaka mengingatkan orang ramai supaya tidak menjadikan Sungai Kesang, yang tular dengan persekitaran tenang dan jernih, sebagai lokasi 'pesta' mandi-manda kerana dikhuatiri boleh mengancam nyawa mereka". *www.astroawani.com*. 28 March 2022 அன்று பார்க்கப்பட்டது.
2. ↑  "Pengkalan Nelayan Kesang Laut is also now a popular haunt as migratory birds are also flocking and resting at the mangroves surrounding the riverbank". 28 March 2022 அன்று பார்க்கப்பட்டது.
[*தொடர்பிழந்த இணைப்பு*]
3. 1 2 3  Bugisi, Jaafar Kelana Al. "SEJARAH SUNGAI KESANG DAN KAMPUNG SUNGAI RAMBAI". *Keturunan Tok Kepau*. 28 March 2022 அன்று பார்க்கப்பட்டது.

| * பா
* உ
* தொ
 மலாக்கா மாநிலத்தின் ஆறுகள் |
| --- |
| ஆறுகள் | 
* கீசாங் ஆறு
* லிங்கி ஆறு
* மலாக்கா ஆறு
* மூவார் ஆறு

 |
**தியாகச் செம்மல் நால்வர்**  என்னும் நூல் மேனாள் சென்னைப் பல்கலைக் கழகத் துணைவேந்தரும் கல்வியாளருமான **நெ. து. சுந்தரவடிவேலு** என்பவரால் அவரது 80 ஆம் அகவையில் எழுதப்பட்ட நூல் ஆகும். வரலாற்றில் வாழ்ந்து சாதனை புரிந்தவர்களைப் பற்றி பள்ளிகளில் படிக்கும் சிறுவர்கள் நன்கு அறிந்துகொள்ள வேண்டும் என்கிற ஆர்வத்தில் நெ. து. சு. இந்நூலை எழுதியதாகக் கூறுகிறது இந்நூலின் முன்னுரை.

மகாத்மா காந்தி
--------------

குசராத்து மாநிலத்தில் பிறந்த மோகன்தாசு கரம்சந்த் காந்தி தென்னாப்பிரிக்காவில் இனவெறிக்கு எதிராகவும் இந்தியாவில் விடுதலைக்காகவும் இன்னாசெய்யாமை முறையில் போராடி மகாத்மா காந்தியாக மறைந்த வரலாற்றை இக்கட்டுரை இயம்புகிறது.

ஆல்பர்ட் சுவைட்சர்
------------------

செருமனியில் பிறந்த ஆல்பர்ட் சுவைட்சர் மருத்துவராக மாறி ஆப்பிரிக்கா கண்டத்தில் உள்ள காங்கோ நாட்டில் மருத்துவத் தொண்டாற்றி திருக்குறளின் சுவைஞராக உருவான வரலாற்றை இயம்பும் கட்டுரை இது.

ஆபிரகாம் லிங்கன்
----------------

ஓராண்டே பள்ளியில் படித்த ஆபிரகாம் லிங்கன் தானே முயன்று கற்று நாவலராக, அஞ்சல் அதிகாரியாக வாழ்ந்து அமெரிக்க நாட்டின் அதிபராக உயர்ந்து, அடிமை முறையை ஒழித்து மறைந்த ஆபிரகாம் லிங்கனின் வரலாற்றை அறிமுகம் செய்யும் கட்டுரை இது.

ரூசோ
----

 சுவிட்சர்லாந்தின் செனீவா நகரில் பிறந்த ரூசோ புரட்சிகனல் ததும்பும் எழுத்தாளராக மலர்ந்து, மறைந்த வரலாற்றை இயம்பும் கட்டுரை இது.

அடிக்குறிப்பு
-------------

1. ↑   நூலில் **தியாகசெம்மல் நால்வர்** என ஒற்றுப்பிழையோடு முகப்புத்தாள் அச்சிடப்பட்டு உள்ளது
**அட்டோமியம்** (Atomium) என்பது எக்சுப்போ 58 எனப்படும், 1958 ஆம் ஆண்டின் பிரசெல்சு உலக விழாவுக்காகக் கட்டப்பட்ட ஒரு நினைவுச்சின்னம் ஆகும். ஆன்ட்ரே வாட்டர்கெயின் (André Waterkeyn) என்பவரால் வடிவமைக்கப்பட்ட இதன் உயரம் 102 மீட்டர்கள் (335 அடிகள்). இரும்புப் படிகத்தின் அணு அமைப்பை ஒத்ததாக, ஒன்றுடன் ஒன்று இணைக்கப்பட்ட ஒன்பது உருக்குக் கோளங்களினால் ஆன இது ஒரு படிக மூல அமைப்பின் 165 பில்லியன் மடங்கு அளவு கொண்டது.

ஒவ்வொன்றும் 18 மீட்டர் விட்டம் கொண்ட ஒன்பது கோளங்களில் எட்டுக் கோளங்கள், ஒரு கனக் குற்றி வடிவச் சட்டக வடிவின் எட்டு உச்சிகளிலும் அமைந்துள்ளன. ஒன்பதாவது மூலைவிட்டங்களால் இணைக்கப்பட்டுக் கன வடிவத்தின் மையத்தில் உள்ளது. இக் கன வடிவ அமைப்பின் விளிம்புகள் வழியே அமைந்து கோளங்களை ஒன்றுடன் ஒன்று இணைக்கும் குளாய்கள் நகர்படிகளைக் கொண்டுள்ளன. இவற்றைப் பயன்படுத்தி ஒரு கோளத்தில் இருந்து இன்னொரு கோளத்துக்குச் செல்ல முடியும். இக் கோளங்களுக்குள் காட்சிக் கூடங்களும், பிற பொதுப் பயன்பாட்டு இடங்களும் அமைக்கப்பட்டுள்ளன. உச்சியில் உள்ள கோளத்தில் இருந்து பிரசல்சு நகரின் விரிந்த பார்வையைப் பெற முடியும். நடுவில் நிலைக்குத்தாக அமைந்த குளாய் ஒரு உயர்த்தியைக் கொண்டுள்ளது. இது ஒரு செக்கனுக்கு 5 மைல்கள் வேகத்தில் செல்லக்கூடியது.

வரலாறு
------

இந்த நினைவுச் சின்னத்தை தொடக்கத்தில் ஈபெல் கோபுரம் தலைகீழாக அமைந்தது போன்ற ஒரு வடிவத்தில் அமைக்க ஆலோசிக்கப்பட்டது. ஆனால், வாட்டர்கெயின் ஒரு அணு அமைப்பைப் போன்ற வடிவம் குறித்த காலப்பகுதிக்கு ஒரு குறியீடாக அமையும் எனக் கருதினார். முதலில் இக்கட்டிடம் ஆறு மாதத்துக்கு மட்டுமே வைத்திருப்பது என முடிவு செய்யப்பட்டு இருந்தது. ஆனால், விரைவிலேயே இது பிரசில்சு உலாக விழாவுக்கான நினைவுச்சின்னமாக மட்டுமன்றி, தற்காலக் கட்டிடக்கலைக்கான குறியீடாகவும் இருக்கும் என உணரப்பட்டதால் அது அகற்றப்படாமல் 50 ஆண்டு காலம் வரை அப்படியே இருந்தது.

திருத்தவேலை
-----------

மார்ச் 2004 ஆம் ஆண்டில் திருத்தவேலைகள் தொடங்கப்பட்டன. இதனால் இது 2006 பெப்ரவரி 18 ஆம் தேதி வரை பொதுமக்கள் பார்வைக்கு மூடப்பட்டு இருந்தது.

வெளி இணைப்புகள்
---------------

விக்கிமீடியா பொதுவகத்தில்,  
 ***Atomium***   
என்பதின் ஊடகங்கள் உள்ளன. 

* அதிகாரப்பூர்வ இணையதளம்
* Atomium renovation and interior design by Conix Architects பரணிடப்பட்டது 2013-01-18 at the வந்தவழி இயந்திரம்
* Atomium at *Structurae*
* Webcam Atomium
* Atomium: virtual visit
* Free Pictures Atomium பரணிடப்பட்டது 2008-04-20 at the வந்தவழி இயந்திரம்
* Brussels Discovery
[*தொடர்பிழந்த இணைப்பு*]
* Atomium's architecture பரணிடப்பட்டது 2011-09-02 at the வந்தவழி இயந்திரம்

மேற்கோள்கள்
-----------

1. ↑  "The Atomium's Shape". *Atomium.be*. October 6, 2022 அன்று மூலதளத்திலிருந்து பரணிடப்பட்டது எடுக்கப்பட்டது. March 9, 2023 அன்று பார்க்கப்பட்டது. The Atomium is shaped like a cube on its tip and represents an elementary iron crystal magnified 165 billion times.
2. ↑  "Belgium pavilion to serve up 'belgitude' (with fries)". *MEED* (ஆங்கிலம்). 2020-09-24. 2021-01-14 அன்று பார்க்கப்பட்டது.
3. ↑  "Square de l'Atomium – Inventaire du patrimoine architectural". *monument.heritage.brussels* (பிரெஞ்சு). 2021-11-20 அன்று பார்க்கப்பட்டது.
**சங் லா கணவாய்** (*Chang La*) இந்தியாவின் லடாக்கில் உள்ள உயரமான கணவாய் ஆகும். உலகிலேயே இரண்டாவது மிக உயரமான இடத்தில் உள்ள, பயணம் செய்யக்கூடிய சாலையாக கருதப்படுகிறது. லே-விலிருந்து காரு மற்றும் செக்தி கிராமங்கள் வழியாக சங் லாவை அடையலாம். இதில் கவனமாக வண்டி ஓட்ட வேண்டும், ஏனென்றால் இப்பாதை மிகவும் செங்குத்தாக இருக்கும். சங் லாவின் இரு பக்கதிலும், சுமார் 10-15 கி.மீ வரை சாலை மண் மற்றும் கரடுமுரடாகவும் இருக்கும். கோடை காலங்களில், குறிப்பாக சுற்றுலா காலங்களில், சாலையின் குறுக்கே நீரோடைகள் தோன்றுவதால், இரு சக்கர வாகனத்தில் ஏறுவது சவாலானதாக கருதப்படுகிறது. சங் லா-விலிருந்து டாங்சே அல்லது தர்புக் இடத்திற்கு இறங்குவது மீண்டும் மிகவும் செங்குத்தாக இருக்கும். இந்த இடம் மிகவும் உயரமான இடத்தில் இருப்பதால் 20-25 நிமிடங்களுக்கு மேல் இப்பகுதியில் இருப்பது உடல் நலத்தை பாதிக்கும் என அறிவுறுத்தப்படுகிறது.

லே-விலிருந்து பாங்காங் ஏரிக்கு செல்லும் போது சங் லா வழியாக மட்டுமே செல்ல வேண்டும். சங் லா வின் அர்த்தம் "தெற்கு நோக்கி செல்" அல்லது "தெற்கில் செல்". இதற்கு அருகில் இருக்கும் குடியிருப்பு இடாங்சே என்னும் சிறு கிராமம் ஆகும். இமயமலையில் உள்ள சங்தங் பீடபூமி செல்ல முக்கிய வழியே சங் லா கணவாய் தான். இப்பகுதியின் நாடோடி இனங்களுக்கு பெயர் சங்பா. இராணுவ ஆராய்ச்சி மற்றும் வளர்ச்சி அமைப்பால் தோற்றுவிக்கப்பட்ட, உலகின் மிக உயரமான ஆராய்ச்சி மையம், 17,664 அடி உயரத்தில் சங் லா பகுதியில் செயல்பாட்டில் உள்ளது.

படத்தொகுப்பு
------------

* பிராத்தனை கொடிகளுடன் சங் லாபிராத்தனை கொடிகளுடன் சங் லா
* சங் லா, தேனீர் மையம்.சங் லா, தேனீர் மையம்.

இதனையும் காண்க
--------------

* இமயமலையின் சிகரங்கள் மற்றும் கணவாய்கள் பட்டியல்

மேற்கோள்கள்
-----------

1. ↑  GeoNames. "Chang La Pass". 2009-06-17 அன்று பார்க்கப்பட்டது.
2. ↑  Jina, Prem Singh (31 August 1998). *Ladakh: The Land & The People*. India: Indus Publishing. பக். 25–26. பன்னாட்டுத் தரப்புத்தக எண்:978-81-7387-057-6. . 
[*தொடர்பிழந்த இணைப்பு*]
3. ↑  "At 17,664 ft, world's highest research station becomes functional in Ladakh".
**லாமா** (*Llama*) என்பது தென் அமெரிக்காவைச் சேர்ந்த ஒட்டக வகையைச் சேர்ந்த ஒரு விலங்கு. இவ்விலங்கானது பொதியேற்றிச் செல்ல ஆண்டீய மலைத்தொடரை ஒட்டி வாழும் இன்காக்கள் முதலான இனக்குழுக்களால் பயன்படுத்தப் படுகிறது. இவ்விலங்கு இன்று பணி விலங்காக சுமை ஏற்றிச் செல்லவும், இதன் மயிர், இறைச்சி ஆகியவற்றுக்காகவும் வளர்க்கப்படுகிறது.

நன்கு வளர்ந்த லாமாவானது தலைப்பகுதி வரை ஐந்தரை அடி முதல் ஆறு அடி உயரம் இருக்கும். சராசரியாக 127 கிலோ முதல் 204 கிலோ எடை வரை இருக்கும். பிறந்த ஒட்டகக் கன்றுகள் ஒன்பது கிலோ முதல் 14 கிலோ வரை இருக்கும். லாமாக்கள் மந்தைகளாகக் கூடி வாழ்வன. பொதுவாக இவற்றின் மயிரிழையானது மென்மையாகவும் லனோனின் இல்லாமலும் இருக்கும். இவை புத்திசாலி விலங்குகளாகும். பல வேலைகளைச் சில முறை சொல்லிக்கொடுத்தவுடன் கற்றுக்கொண்டு செய்யும். பொதி சுமக்கும் லாமாக்கள் தங்கள் உடல் எடையில் 20-30% வரை தூக்கிக் கொண்டு பல மைல்கள் நடக்கவல்லன.

லாமாக்கள் வடஅமெரிக்காவின் நடுப்பகுதியில் உள்ள சமவெளிப்பகுதிகளில் 40 மில்லியன் ஆண்டுகளுக்கு முன்னர் தோன்றியிருக்கலாம் எனக்கருதப்படுகிறது. இவை 3 மில்லியன் ஆண்டுகட்கு முன் தென் அமெரிக்காவுக்கும் ஆசியாவிற்கும் இடம்பெயர்ந்தன. பனியுகத்தின் முடிவில் இவை வடஅமெரிக்காவில் அழிந்துவிட்டன. 2007-ஆம் கணக்கெடுப்பின் படி தென்அமெரிக்காவில் 7 மில்லியன் லாமாக்களும் அல்ப்பாக்காக்களும் உள்ளன. ஐக்கிய அமெரிக்கா, கனடாவில் ஒரு இலட்சம் லாமாக்கள் உள்ளன. இவை தென்னமெரிக்காவில் இருந்து இறக்குமதி செய்யப்பட்டவை.

ஊடகங்கள்
--------

* CamelidaeCamelidae
* வாழிடக்கால விரவல் 1520(சிவப்பு)-1999(பச்சை)வாழிடக்கால விரவல் 1520(சிவப்பு)-1999(பச்சை)
* 
* 
* 
* 
* கெச்சுவாச்சிறுமி-லாமா, கோசுக்கோகெச்சுவாச்சிறுமி-லாமா, கோசுக்கோ

விக்கிமீடியா பொதுவகத்தில்,  
 ***இலாமா***   
என்பதின் ஊடகங்கள் உள்ளன.
**சங்கயாப்பு** என்பது மறைந்துபோன தமிழ்நூல்களில் ஒன்று. யாப்பருங்கலம் என்னும் நூலுக்கு உரை எழுதிய ஆசிரியர் இந்தச் சங்கயாப்பு நூலிலிருந்து சில நூற்பாக்களை மேற்கோள் காட்டியுள்ளார். இந்த நூற்பாக்கள் அடங்கிய நூலின் பெயர் சங்கயாப்பு என்றும் அவர் குறிப்பிட்டுள்ளார். (யாப்பருங்கலம் – அடியோத்து 26) உரையாசிரியர் குறிப்பிட்டுள்ள சங்கயாப்பு நூற்பாக்களை ஒன்றுதிரட்டி அறிஞர் மயிலை சீனி வேங்கடசாமி ‘மறைந்துபோன தமிழ்நூல்கள்’ என்னும் திரட்டில் சேர்த்துள்ளார். 

சங்கயாப்பு திரட்டு நூலில் 24 நூற்பாக்கள் உள்ளன. இவை செய்யுள் எழுதப்பட்ட யாப்பு முறையைக் கூறுகின்றன. இதில் கூறப்படும் செய்திகள் பெரும்பாலும் தொல்காப்பியத்தைப் பின்பற்றுகின்றன. எனினும் தொல்காப்பியத்தை இவர் பிறழ உணரந்துள்ளதைப் பேராசிரியர் உரையால் அறிய முடிகிறது.

செய்யுளில் அமையும் தொடை 13,708 என்று தொல்காப்பியம் கூறுகிறது (செய்யுளியல் 101). சங்கயாப்பு 13699 எனக் காட்டுகிறது (நூற்பா 17). தொல்காப்பியத்துக்கு உரை எழுதும் பேராசிரியர் தொடை 13699 என்பது பிழை என்று குறிப்பிடுகிறார். 13699 என்று கூறுபவர் யார் என்று பேராசிரியர் கூறவில்லை. இந்தச் சங்கயாப்புக் கணக்கீட்டையே போராசிரியர் மறுக்கிறார் என்பது இந்த நூல்-தொகுப்பால் அறியமுடிகிறது.

மாத்திரை என்பதற்குத் தொல்காப்பியர் பார்த்துக்கொண்டிருக்கும்போதே இடையில் கண் இமைக்கும் நேரத்தை அளவாகக் காட்டுகிறார். சங்கயாப்பு நூல் விரல் நொடிக்கும் நேரத்தை அளபாகக் காட்டுகிறது. அரைநொடி என்பது நொடிக்கும்போது பெருவிரலும் ஆள்காட்டி விரலும் பொருந்தும் காலம் என்கிறது (11). இதனை மேலும் விரித்து முறுகல் முக்கால்-மாத்திரை, நொடித்தல் ஒரு-மாத்திரை எனப் பிற்காலத்தவர் விரிவாக்கிக் கொண்டுள்ளனர்.

கருவிநூல்
---------

* மயிலை சீனி வேங்கடசாமி, மெய்யப்பன் தமிழ் ஆய்வகம், 2001
* ச.வே.சுப்பிரமணியன், தமிழ் இலக்கண நூல்கள் தொகுப்பு, மெய்யப்பன் பதிப்பகம், 2007
* தொல்காப்பியம், பொருளதிகாரம், பேராசிரியர் உரை, தென்னிந்திய சைவசித்தாந்த நூற்பதிப்புக் கழகம், 1959 இரண்டாம் பதிப்பு,
* யாப்பருங்கலம் Madas Government Oriental Manuscripts Series No. 66 - 1960
**அட்ரியான் வொன் டெர் மேய்டென்** (Adriaan van der Meyden) 1653 ஆம் ஆண்டுக்கும் 1663 ஆம் ஆண்டுக்கும் இடையில் இலங்கையில் ஒல்லாந்தரின் ஆளுகைக்கு உட்பட்ட பகுதிகளின் ஆளுனராக இருந்தார்.

ஒல்லாந்தர் போத்துக்கீசரிடமிருந்து காலியைக் கைப்பற்றிய பின்னர் இலங்கையில் காலியே ஒல்லாந்தரின் தலைமை இடமாக விளங்கியது. அக்காலத்தில் காலியின் ஆளுனரே இலங்கையில் ஒல்லாந்த நிர்வாகத்தின் தலைமை அதிகாரியாக இருந்தார். 1653 அக்டோபர் மாதத்தில் வொன் டெர் மேய்டென் காலியின் ஆளுனராகப் பதவியேற்றார். இவர் பதவியேற்ற காலத்தில் இலங்கையின் கரையோரப் பகுதிகளில் ஒல்லாந்தர், போத்துக்கீசர், சிங்களவர் ஆகியோரிடையே தொடர்ந்த சண்டைகள் நிகழ்ந்து வந்தன. இக்காலத்திலேயே இலங்கையில் போத்துக்கீசரின் ஆளுகையின் கீழிருந்த பகுதிகளைக் கைப்பற்றுவதற்கு ஒல்லாந்தர் நடவடிக்கைகளை எடுத்துவந்தனர். இதற்காக, ஜெராட் கல்வ்ட் என்பவர் பத்தேவியாவில் இருந்து படைகளுடன் அனுப்பப்பட்டார். இவர் இலங்கையில் ஒல்லாந்தரின் கடற்படை, தரைப்படை ஆகிய இரண்டுக்கும் கட்டளைத் தளபதியாக இருந்தார். இதனால், வொன் டெர் மேய்டென் குடிசார்நிர்வாகப் பணிகளை மட்டும் மேற்கொண்டிருந்தார். இலங்கையில் போத்துக்கீசர் வசமிருந்த பகுதிகள் ஒவ்வொன்றாகக் கைப்பற்றப்பட்டு இறுதியாக 1658 சூன் 22 ஆம் தேதி யாழ்ப்பாணமும் கைப்பற்றப்பட்டது.

யாழ்ப்பாணம் கைப்பற்றப்பட்ட பின்னர் வொன் டெர் மேய்டென் ஒல்லாந்தரின் தலைமையகத்தைக் காலியில் இருந்து கொழும்புக்கு மாற்றினார். இவர் கண்டியரசர் இராசசிங்கனுடன் புரிந்துணர்வை உருவாக்க முயன்றார் ஆயினும், கண்டியரசரிடமிருந்து இதற்குச் சாதகமான பதில் எதுவும் இருக்கவில்லை. வொன் டெர் மேய்டெனின் பதவிக்காலம் 1663ல் முடிவடைந்தபின் ரைக்ளோவ் வொன் கூன்சு என்பவர் ஆளுனரானார்.

குறிப்புகள்
-----------

1. ↑  Blaze, L. E. 1933. பக். 157
2. ↑  Blaze, L. E. 1933. பக். 158
3. ↑  Blaze, L. E. 1933. பக். 173

உசாத்துணைகள்
------------

* Blaze, L. E. History of Ceylon, Asian Educational Services, New Delhi, 2004 (The first Edition Published by: The Christian Literature Society for India and Africa Ceylon Branch, Colombo, 1933)

| * பா
* உ
* தொ
←இலங்கையின் ஒல்லாந்த ஆளுநர்கள்→ |
| --- |
|  கோசுட்டர்  **·**  பேயார்ட்  **·**  மத்சாக்கர்  **·**  வொன் கிட்டன்சுடேன்  **·**  வொன் டெர் மேய்டென்  **·**  வொன் கூன்சு  **·**  வொன் டெர் மேய்டென்  **·**  வொன் கூன்சு  **·**  ஊசுட்டார்ட்  **·**  வன் கூன்சு  **·**  வொன் கூன்சு டெ யொங்கே  **·**  பெயில்  **·**  வொன் ரே  **·**  வொன் ரோ  **·**  டெ ஏரே  **·**  சைமன்சோன்|  **·**  பெக்கர்  **·**  ரம்ப்  **·**  *மோல்ட்*  **·**  ஏட்டன்பேர்க்  **·**  *இசுகாகென்*  **·**  வைஸ்ட்  **·**  வெர்சுலசு  **·**  *வௌட்டர்சு*  **·**  பீலாட்  **·**  வொன் டொம்பர்க்  **·**  *மக்காரே*  **·**  வொன் இமோவ்  **·**  பிரனிங்க்  **·**  ஓவர்பேக்  **·**  வொன் கொலெனெசே  **·**  விரீலன்ட்  **·**  *டெ யொங்*  **·**  லோட்டென்  **·**  இசுக்குரூடர்  **·**  வொன் எக்  **·**  மூயார்ட் ***·**  வல்க்  **·**  இயூசு  **·**  செயின்ட்  **·*** வான் டி கிராஃப்  **·**  வொன் அங்கெல்பேக்  **·**  அக்னேவ்\*  **·**  இசுட்டெவார்ட்\*  **·**  டோயில்\*  **·**  பொனெவோக்சு\*  **·**  டெ மேரோன்\*  **·**  ஆன்ட்ரூசு\*\*
 |
| *பதில்*, \*படைத்துறை ஆளுனர், \*\*இலங்கையில் இருப்பவர். |
**அணுக்கருவின் அளவு** (*Nuclear size*) அதன் ஆரத்தினால் தரப்படும். அணுக்கருவின் ஆரம் {\displaystyle 10^{-15}} மீ முதல் {\displaystyle 10^{-15}} மீ வரை இருக்கும் என ஏர்னெஸ்ட் ரதர்போர்ட்டின் சிதறல் ஆய்வு எடுத்துக் காட்டியது. அணுக்கருவின் ஆரம் (R) அதன் திணிவு எண்ணில் (A) தங்கியுள்ளது. அது பின்வரும் எண்மானச் சமன்பாட்டினால் கொடுக்கப்படுகிறது:

{\displaystyle R=r\_{0}A^{1/3}}

இங்கு,

A = திணிவு எண் (புரோத்தன்களினதும் (Z) நியூத்திரன்களினதும் (N) மொத்த எண்ணிக்கை),
{\displaystyle r\_{0}} = 1.25 fm = 1.25 x {\displaystyle 10^{-15}} மீ.
மாறிலி {\displaystyle r\_{0}} ஆனது அணுக்கரு மாதிரிகளைப் பொறுத்து .2 பெர்மிகளினால் (fm) மாறக்கூடியது.

1 பெர்மி (fm) = {\displaystyle 10^{-15}} மீ
மேலும் கோளம் ஒன்றின் கனவளவு அதன் {\displaystyle r^{3}} இற்கு நேர் விகிதமாக இருப்பதால், மேற்குறிப்பிட்ட சமன்பாட்டின் படி, அணுக்கருவின் கனவளவு அதன் நிறை எண் A இற்கு நேர்விகிதமாக உள்ளது. எனவே, அணுக்கரு அடர்த்தி அண்ணளவாக மாறிலியாக இருக்கும்.

மேற்கோள்கள்
-----------

1. ↑  See, e.g. Abouzaid, et al. "A Measurement of the K0 Charge Radius and a CP Violating Asymmetry Together with a Search for CP Violating E1 Direct Photon Emission in the Rare Decay KL->pi+pi-e+e-", Phys. Rev. Lett. 96:101801 (2006) DOI: 10.1103/PhysRevLett.96.101801  (determining that the neutral kaon has a negative mean squared charge radius of -0.077 ± 0.007(stat) ± 0.011(syst)fm2).
2. ↑  See, e.g. J. Byrne, "The mean square charge radius of the neutron", Neutron News Vol. 5, Issue 4, pg. 15-17 (1994) (comparing different theoretical explanations for the neutron's observed negative squared charge radius to the data) DOI:10.1080/10448639408217664
3. ↑  Foldy, L. L. (1958), "Neutron–Electron Interaction", *Rev. Mod. Phys.*, **30** (2): 471–81, Bibcode:1958RvMP...30..471F, doi:10.1103/RevModPhys.30.471.
**அட்ரியானா ஒகாம்போ** (*Adriana Ocampo*) ஒரு கோள் அறிவியல், மற்றும் நிலவியலாளரும் ஆவர். இவர் நாசா தலைமையக அறிவியல் திட்ட மேலாளர். இவர் தன் ஆய்வால் சிக்சுலூப் மொத்தல் குழிப்பள்ளத்தைக் கண்டுபிடித்தார். இவர் சிக்சுலூப் மொத்தல் இடத்துக்கு ஆறு தடவை ஆய்வுப்பயணமாகச் சென்றுள்ளார். ஒகாம்போவும் அவரது குழுவினரும்சாடுவில் உள்ள அவோரவுங்கா குழிப்பள்ளத் தொடரையும் 1996இல் கண்டுபிடித்தனர்.

இளம்பருவமும் கல்வியும்
----------------------

அட்ரியானா கிறித்தியன் ஒகாம்போ 1955 ஜனவரி 5இல் கொலம்பியாவில் உள்ள பாரன்குவிலாவில் பிறந்தார். இவரது முதல் பிறந்த நாளுக்கு முன்பே இவர் குடும்பம் அர்ஜெண்டீனாவின் புவெனோசு ஏரசுவுக்கு இடமாறியது. பிறகும் இவரது 15ஆம் அகவையில் அது கலிபோர்னியா, பசடேனாவுக்கு 1970இல் மீண்டும் மாறியுள்ளது.

ஒகாம்போ புவியியலில் இளம் அறிவியல் பட்டத்தை இலாசு ஏஞ்சலீசு, கலிபோர்னியா மாநிலப் பல்கலைக்கழகத்தில் 1983 இல் பெற்றுள்ளார். இவர் மூதறிவியல் பட்டத்தைக் கோள்சார் புவியியலில் நார்த்ரிட்ஜ் எனும் கலிபோர்னியா மாநிலப் பல்கலைக்கழகத்தில் 1997 இல் பெற்றார். இவர் முனைவர் பட்டத்தை நெதர்லாந்தில் உள்ள அம்சுடெர்டாம் நகர விரியே பல்கலைக்கழகத்தில் பெற்றார்.

வாழ்க்கைப்பணி
-------------

ஒகாம்போ பள்ளி கல்வியின்போதே தாரைச் செலுத்த ஆய்வகத்தில் தன்னார்வக் கோளியலாளராகத் தன் பணியைத் தொடங்கினார். கல்லூரியில் படிக்கும்போதும் கோடையிலும் அங்கு இவர் பணியாளராகவிருந்தார். இவர் அங்கு பல நாசா கோளியல் திட்டங்களில் பணிபுரிந்துள்ளார். வியாழ்ன் கோள்பயணம், புளூட்டோவுக்கான புது தொடுவான்கலப்பயணம், ஒசிரிசு-ரெக்சு சிறுகோள் பதக்கூறு எடுத்துவரும் திட்டம் போன்ற திட்டங்களும் இவற்றில் அடங்கும். இவ்ர் ஐரோப்பிய விண்வெளி முகமையின் வெள்ளி விரைவூர்தி திட்டம், யப்பானின் வன், விண்வெளித் தேட்ட முகமையின் அகாத்சுக் எனும் வெள்ளி காலநிலைக் கணிப்பு வட்டணைக்கலம் ஆகிய நாசா ஒருங்கிணைத்த பன்னாட்டு விண்வெளி ஆய்வுகளில் முதன்மையான அறிவியலாளராக பங்கேற்றுள்ளார்.

இவர் 2010-இல் "El Mundo de Copocuqu: La Reina Gravedad y El Rey Masa" எனும் கல்வியியல் நூலை எழுதி வெளியிட்டுள்ளார். (நாசா NP-2010-03-647-HQ).

தகைமைகளும் விருதுகளும்
----------------------

ஒகாம்போ 1992 இல் அவ்வாண்டிற்கான அரிவியற்பெண்மணி விருதை இலாசு ஏஞ்சலீசில் மெக்சிகானா தேசிய மகளிர் ஆணையத்தின் இடமிருந்து பெற்றார். இவர் 1996 இல் பெண்களுக்கான அறிவுரை மன்றத்தின் விருதையும் பெற்றுள்ளார். மேலும் 1997 இல் அறிவியல் தொழில்நுட்ப விருதை சிகானோ கூட்டமைப்பில் இருந்து பெற்றுள்ளார்.

மேற்கோள்கள்
-----------

1. ↑  "In Search of Crater Chains". NASA Science. May 15, 2006. 2013-11-25 அன்று பார்க்கப்பட்டது.
2. ↑  Oleksy, Walter (1998). *American Profiles: Hispanic-American Scientists*. Facts on File. பக். 84. பன்னாட்டுத் தரப்புத்தக எண்:0-8160-3704-3. .
3. ↑  "Impact of large asteroid impact on life on earth". VU University Amsterdam. March 25, 2013. ஜூன் 10, 2015 அன்று மூலம் பரணிடப்பட்டது. அக்டோபர் 26, 2015 அன்று பார்க்கப்பட்டது.
4. ↑  "The Space Place". NASA. 2013-11-25 அன்று பார்க்கப்பட்டது.
5. ↑  Alic, Margaret (2004). "Ocampo, Adriana C.: 1955—: Planetary Geologist". *Contemporary Hispanic Biography*.. பார்த்த நாள்: 2013-11-25.

வெளி இணைப்புகள்
---------------

* NASA Solar System Exploration Profile: Adriana Ocampo
[*தொடர்பிழந்த இணைப்பு*]
* NASA Scientist Encourages Women to Reach for the Stars, The Record, March 8, 2013
[*தொடர்பிழந்த இணைப்பு*]
* I WAS Wondering biography series, Space Rocks: The Story of Planetary Geologist Adriana Ocampo
**அணுக்கருப் பரவாமை ஒப்பந்தம்** (**Nuclear Non-Proliferation Treaty**) அல்லது(**NNPT**) அல்லது **அணுவாயுதப் பரவல்தடுப்பு ஒப்பந்தம்**, அணுக்கரு ஆயுதங்கள் உருவாவதை தடுக்கும்பொருட்டு ஏற்படுத்தப்பட்ட ஓர் ஒப்பந்தமாகும். 1968 இயற்றப்பட்ட இந்த ஒப்பந்தத்தில் 189 நாடுகள் கையொப்பமிட்டுள்ளன. இந்தியா,பாக்கித்தான், இசுரேல், வட கொரியா, தெற்கு சூடான்ஆகிய ஐந்து நாடுகள் மட்டுமே இந்த ஒப்பந்தத்தில் கையொப்பமிடவில்லை.

தொடக்கத்தில் வட கொரியா ஒப்பந்தத்தில் கையெழுத்திட்டு, பிறகு அதை மீறியது. இறுதியாக 2003ல் இந்த அமைப்பில் இருந்து விலகிக்கொண்டது.

வரையீடுகள்
----------

அணுக்கருப் பரவாமை ஒப்பந்தத்தில் கையொப்பமிட்ட நாடுகள்

|  |  |
| --- | --- |
|   கையொப்பமிட்டு ஏற்புறுதி கொண்டவை
  ஒப்புக்கொண்டவை
  ஒப்பந்தப்படி நடக்கும் நாடு(தைவான்)
 |   விலக்கப்பட்டது (வட கொரியா)
  கையொப்பமிடாதவை (இந்தியா, இசுரேல், பாக்கித்தான்)
 |

இந்த ஒப்பந்தத்தின்படி சீனா,பிரான்சு,ஐக்கிய இராச்சியம்,ஐக்கிய அமெரிக்க நாடுகள் மற்றும் உருசியா என்ற ஐந்து நாடுகள் மட்டுமே அணுக்கரு ஆயுதங்களை வைத்திருக்க அதிகாரபூர்வமாக அனுமதிக்கப்படுகின்றன. சனவரி 1 1967 ஆம் நாளிற்கு முன்னால் அணுவாயுதம் தயாரித்த நாடுகள் மட்டுமே அனுமதிக்கப்படுகின்றன. இந்த நாடுகள் அணுக்கரு ஆயுத நாடுகள் என்று அதிகாரபூர்வமாக அழைக்கப்படுகின்றன. இந்த நாடுகள் அணுக்கரு ஆயுதங்களை தயாரிக்க மற்றநாடுகளுக்கு உதவ மாட்டோம் என உறுதியளித்து ஒப்பந்தத்தில் கையொப்பமிட்டுள்ளன.பிற நாடுகள் தாங்கள் அணுக்கரு ஆயுதங்களைத் தயாரிக்க மாட்டோம் என்றும் மற்றவர்கள் தயாரிக்க உதவ மாட்டோம் என்றும் கையொப்பமிட்டுள்ளன.

இந்த ஒப்பந்தம் அணுக்கரு உலைகள் கட்டவும் அணுவாற்றலை அமைதியான நோக்கங்களுக்குப் பயன்படுத்தவும் அனுமதிக்கிறது.

மேலும் பார்க்க
--------------

* முழுமையான அணுகுண்டு சோதனைத் தடை உடன்பாடு (CTBT)
* அணு ஆயுத சக்தியுடைய நாடுகள்
* ஏவுகணை நுட்பம் கட்டுப்படுத்தும் அமைப்பு (MTCR)
* பேரழிவு ஆயுதம் (WMD)

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்" (PDF). 2007-08-07 அன்று மூலம் (PDF) பரணிடப்பட்டது. 2014-09-14 அன்று பார்க்கப்பட்டது.